Dabai

Dabai atau kembayau (; nama saintifik: Canarium odontophyllum) ialah sejenis pokok buah dari genus Canarium dalam keluarga Burseraceae serumpun dengan kacang-kacang kenari dan pili. Pokok ini hanya boleh didapati dalam kawasan-kawasan (atau "bahagian") Sibu dan Kapit di negeri Sarawak, pulau Borneo.

Botani 
Pokok ini tumbuh sehingga ketinggian dalam 40 hingga 50 meter.

Buahnya berisi keras dengan purata 2.9-3.98 sentimeter panjang dan 1.94-2.63 sm lebar dengan berat sekitar 10.0 hingga 18.0 g sebiji. Kulit luar buahnya berwarna hitam licau sementara isinya kuning dan mempunyai biji yang panjang. Isirong bijinya mengandungi minyak sebanyak kira-kira 33.13% berat biji. Sebatang pokok dabai boleh membuah sehingga 80 kilogram paling maksimum ada satu-satu masa.

Kegunaan 
Buahnya perlu direndam dalam air panas terlebih dahulu agar ia dapat dilembutkan sebelum dimakan dengan garam, gula, lada hitam atau kicap. Ada yang menyatakan rasa buahnya seperti buah avokado, rasa dan tekstur ia juga adakala sering dibandingkan mirip zaitun. Buah ini boleh dimakan bersama sagu mahupun dimasak jadi lauk sambal atau nasi goreng.

Bijinya juga boleh dimakan dengan rasa mirip kacang badam atau pistacio.

Rujukan

Pautan luar 
 Profil spesies di Sistem Maklumat Biokepelbagaian Malaysia
 Profil spesies di Flora & Fauna Web, Lembaga Taman Negara Singapura

odontophyllum
Pokok Malesia

Buah berasal di Asia